European Masters (snuker)

European Masters profesionalni je snukerski turnir koji je periodično u kalendaru takmičenja od sezone 1988/89. Ranije je bio poznat pod imenom European Open. Od 2005. do 2008. zvao se Malta Cup i održavan je na Malti kao jedini rangirni turnir u Evropi izvan Britanskih otoka prije nego što je obustavljen. Godine 2016. ponovo je pokrenut pod novim, aktualnim imenom.

 Historija 
Prije početka sezone 1988/1989. nije bilo turnira izvan Ujedinjenog Kraljevstva, pa je WPBSA odlučila pokrenuti turnir European Open, koji bi se igrao negdje u Evropi. Pod različitim sponzorima, turnir se igrao kao rangirni turnir do sezone 1996/97.

Nakratko je oživljen u sezoni 1998/99, ali pod imenom Irish Open. Sljedeće sezone Malta Grand Prix bio je jedini rangirni turnir u kontinentalnoj Evropi, a u sezoni 2000/01. nije ih uopće ni bilo, prvi put u 13 sezona.

European Open oživljen je u 2001/02. i preimenovan u Malta Cup za sezonu 2004/05. Postao je pozivni turnir u sezoni 2007/08, ali je 2009. ukinut.

Godine 2016. objavljeno je da će turnir biti oživljen pod imenom European Masters i da će biti održan u Rumuniji sljedeće tri godine. Međutim, 2017. objavljeno je da će turnir te godine biti održan u Belgiji. Godine 2020. održan je u Milton Keynesu zbog pandemije COVID-a 19. Prvo izdanje u 2022. organizovano je u istom gradu nakon što je stopa zaraženosti COVID-om 19 u Bavarskoj spriječila da turnir ugosti Gradska dvorana u Fürthu. Finale se tradicionalno igra na devet dobijenih frejmova, ali je za spomenuto prvo izdanje u 2022. prošireno na deset dobijenih.

U historiji turnira ostvaren je jedan maksimalni brejk. To je uspio Alain Robidoux 1989. u prvom kolu kvalifikacija protiv Jima Meadowcrofta.

 Pobjednici 
 Godina Pobjednik Protivnik Rezultat Sezona European Open (rangirni) 1989.  John Parrott  Terry Griffiths 9–8 1988/89. 1990.  John Parrott  Stephen Hendry 10–6 1989/90. 1991.  Tony Jones  Mark Johnston-Allen 9–7 1990/91. 1992.  Jimmy White  Mark Johnston-Allen 9–3 1991/92. 1993.  Steve Davis  Stephen Hendry 10–4 1992/93. 1993.  Stephen Hendry  Ronnie O'Sullivan 9–5 1993/94. 1994.  Stephen Hendry  John Parrott 9–3 1994/95. 1996.  John Parrott  Peter Ebdon 9–7 1995/96. 1997.  John Higgins  John Parrott 9–5 1996/97. Irish Open (rangirni) 1998.  Mark Williams  Alan McManus 9–4 1998/99. European Open (rangirni) 2001.  Stephen Hendry  Joe Perry 9–2 2001/02. 2003.  Ronnie O'Sullivan  Stephen Hendry 9–6 2002/03. 2004.  Stephen Maguire  Jimmy White 9–3 2003/04. Malta Cup (rangirni) 2005.  Stephen Hendry  Graeme Dott 9–7 2004/05. 2006.  Ken Doherty  John Higgins 9–8 2005/06. 2007.  Shaun Murphy  Ryan Day 9–4 2006/07. Malta Cup (nerangirni) 2008.  Shaun Murphy  Ken Doherty 9–3 2007/08. European Masters (rangirni) 2016.  Judd Trump  Ronnie O'Sullivan 9–8 2016/17. 2017.  Judd Trump  Stuart Bingham 9–7 2017/18. 2018.  Jimmy Robertson  Joe Perry 9–6 2018/19. 2020 (januar)  Neil Robertson  Zhou Yuelong 9–0 2019/20. 2020 (septembar)  Mark Selby  Martin Gould 9–8 2020/21. 2022 (februar)  Fan Zhengyi  Ronnie O'Sullivan 10–9 2021/22. 2022 (august)  Kyren Wilson  Barry Hawkins 9–3 2022/23.

 Također pogledajte 
 Malta Grand Prix
 German Masters
 Paul Hunter Classic

 Reference 

 Vanjski linkovi 
 Snukerska arhiva Chrisa Turnera: Važniji evropski turniri
 Snukerska arhiva Chrisa Turnera: Važniji rangirni i nerangirni turniri na Malti

Kategorija:Rangirni snukerski turniri
Kategorija:Sportska takmičenja na Malti